กสิกรประเดิมแซนด์บ็อกซ์
ธปท.อนุมัติฟินเทครายแรกของแซนด์บ๊อกซ์ ให้ เคบีทีจี ออกหนังสือค้ำประกันผ่านบล็อกเชนนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ธปท.ได้อนุมัติให้บริษัท กสิกร บิซิเนส-เทคโนโลยี กรุ๊ป (เคบีทีจี) ให้บริการออกหนังสือค้ำประกัน (Letter of Guarantee : L/G) โดยใช้เทคโนโลยีบล็อกเชน ซึ่งนับเป็นผู้ประกอบการเทคโนโลยีทางการเงิน (ฟินเทค) รายแรกในศูนย์ทดสอบและพัฒนานวัตกรรมที่นำเทคโนโลยีใหม่มาสนับสนับสนุนการให้บริการทางการเงิน (Regulatory Sandbox) หรือแซนด์บ็อกซ์ ที่ได้รับอนุมัติอย่างเป็นทางการน.ส.สิริธิดา พนมวัน ณ อยุธยาผู้ช่วยผู้ว่าการสายนโยบายระบบการชำระเงินและเทคโนโลยีทางการเงิน ธปท. กล่าวว่า เร็วๆ นี้ คาดว่าจะอนุมัติให้ผู้ประกอบการฟินเทคในแซนด์บ็อกซ์สามารถให้บริการแก่ลูกค้าได้จริงเพิ่มเติมอีก 1 ราย พร้อมทั้งอยู่ระหว่างการพิจารณาฟินเทคอีกหลายประเภทที่กำลังทดสอบอยู่ในแซนด์บ็อกซ์ขณะนี้ คาดว่าจะทยอยอนุมัติได้ในระยะต่อไป ขณะเดียวกันยังพร้อมเปิดรับผู้ประกอบการฟินเทคเข้ามาทดสอบในแซนด์บ็อกซ์ โดยมีผู้ประกอบการฟินเทคเข้าให้ข้อมูลเพิ่มเติมกับ ธปท. เพื่อขออนุญาตดำเนินการอย่างต่อเนื่องนายปรีดี ดาวฉาย กรรมการผู้จ
3 พ.ค. 2560

ธปท.อนุมัติฟินเทครายแรกของแซนด์บ๊อกซ์ ให้ เคบีทีจี ออกหนังสือค้ำประกันผ่านบล็อกเชนนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ธปท.ได้อนุมัติให้บริษัท กสิกร บิซิเนส-เทคโนโลยี กรุ๊ป (เคบีทีจี) ให้บริการออกหนังสือค้ำประกัน (Letter of Guarantee : L/G) โดยใช้เทคโนโลยีบล็อกเชน ซึ่งนับเป็นผู้ประกอบการเทคโนโลยีทางการเงิน (ฟินเทค) รายแรกในศูนย์ทดสอบและพัฒนานวัตกรรมที่นำเทคโนโลยีใหม่มาสนับสนับสนุนการให้บริการทางการเงิน (Regulatory Sandbox) หรือแซนด์บ็อกซ์ ที่ได้รับอนุมัติอย่างเป็นทางการน.ส.สิริธิดา พนมวัน ณ อยุธยาผู้ช่วยผู้ว่าการสายนโยบายระบบการชำระเงินและเทคโนโลยีทางการเงิน ธปท. กล่าวว่า เร็วๆ นี้ คาดว่าจะอนุมัติให้ผู้ประกอบการฟินเทคในแซนด์บ็อกซ์สามารถให้บริการแก่ลูกค้าได้จริงเพิ่มเติมอีก 1 ราย พร้อมทั้งอยู่ระหว่างการพิจารณาฟินเทคอีกหลายประเภทที่กำลังทดสอบอยู่ในแซนด์บ็อกซ์ขณะนี้ คาดว่าจะทยอยอนุมัติได้ในระยะต่อไป ขณะเดียวกันยังพร้อมเปิดรับผู้ประกอบการฟินเทคเข้ามาทดสอบในแซนด์บ็อกซ์ โดยมีผู้ประกอบการฟินเทคเข้าให้ข้อมูลเพิ่มเติมกับ ธปท. เพื่อขออนุญาตดำเนินการอย่างต่อเนื่องนายปรีดี ดาวฉาย กรรมการผู้จัดการ ธนาคารกสิกรไทย กล่าวว่า เทคโนโลยีการออกหนังสือค้ำประกันผ่านบล็อกเชน ที่ได้รับอนุมัติจาก ธปท. ในครั้งนี้ ได้ถูกพัฒนาในชื่อ ออริจินเซิร์ท เอพีไอ (OriginCert API) โดยบริษัท เคบีทีจี บริษัทลูกของธนาคารกสิกรไทย ได้นำเทคโนโลยีบล็อกเชนมาให้บริการรับรองความถูกต้องของเอกสาร ที่จะทำให้ออกหนังสือค้ำประกันได้รวดเร็วขึ้น ลดขั้นตอนการอนุมัติจากเดิมใช้เวลา 2-3 วัน ให้สามารถอนุมัติได้ทันทีทั้งนี้ หลังจากได้รับการอนุมัติจาก ธปท. แล้ว ต้องใช้เวลาปรับระบบภายในอีกประมาณ 2 เดือน คาดว่าจะเริ่มให้บริการลูกค้าได้ในเดือน ก.ค.นี้ โดยเป้าหมายของเคบีทีจีในการพัฒนาออกบริการหนังสือค้ำประกันผ่านบล็อกเชน ไม่ได้มุ่งหวังเฉพาะให้บริการลูกค้าของธนาคารกสิกรไทยเท่านั้น แต่ต้องการให้เป็นบล็อกเชนส่วนกลางที่สถาบันการเงินและหน่วยงานอื่นเข้ามาใช้งานร่วมกันได้สำหรับการบริการดังกล่าว บริษัท เคบีทีจี ร่วมกับ บริษัทไอบีเอ็ม พัฒนาขึ้น โดยนำเทคโนโลยีบล็อกเชนมาใช้ยืนยันความถูกต้องของเอกสารโดยไม่ต้องผ่านคนกลาง โดยเคบีทีจี ได้พัฒนาเป็นบริการ API เพื่อให้หน่วยงานอื่นสามารถนำไปใช้ต่อยอดได้ง่ายขึ้น พัฒนาไปสู่การรับรองความถูกต้องของเอกสารประเภทอื่นๆ อาทิ ใบเสร็จรับเงิน หรือสลิปธนาคาร ได้อีกด้วย นอกจากนี้ บริษัท เคบีทีจี ยังมีฟินเทคอยู่ในแซนด์บ็อกซ์ของ ธปท. ที่รอการอนุมัติอีกหลายประเภท